आफूले यसै वर्षको फागुन महिनामा वर्षभरि तरकारी बेचेर जम्मा गरेको १० लाख ३० हजार रुपैयाँमा एउटा ट्याक्टर किनेको उनले बताए । एक वर्षअघि मात्र सात कट्ठा जग्गामा तरकारी खेती सुरु गरेका काशिम राइनले ६ महिनाअघि फेरि १० कट्ठा बढाएर एक बिघा जग्गामा खेती गरेका हुन् । उनी आफ्नो खेतबारीमा मौसम अनुसारको सबै प्रकारका तरकारी लगाउने गर्दछन् । अहिले उनको खेतमा लौका, फर्सी, घिरौंला, बोडी, करेला, झिमनी, पिँडालु, चुकुन्दर, खुर्सानी लगायतका एकदर्जनभन्दा बढी प्रकारका तरकारी लटरम्म फलेका छन् ।
